張大猷 (萬曆乙未進士)

張大猷（），字允升，一字武程，湖廣黄州府黄陂縣人。明朝政治人物。

生平 
萬曆十三年（1585年）乙酉科湖广乡试举人，二十三年（1595年）登乙未科進士，初授徐聞縣知縣，二十九年以才調香山縣。會税璫李鳳謀駐香山，大猷抗言曰：香山彈丸孤城，近海瘴癘，誠非税使所宜。且番情叵測，萬一犯及命使，如朝廷威德何。璫沮而止，諸大吏咸韙之。未幾，奸人附璫，羅織邑民四十餘人，璫命私人往逮，大猷不可。俄復有人誘璫採礦，璫集亡命千百，分踞諸山，淫掠横行。大猷密白制按，立擒首惡置之法。居常廉潔自勵，以教化為己任。建育英館課士，聽訟平恕，每以天良開諭之。滿六載，以治最徵，邑民追送累日。万历四十七年（1619年）三月，由户部郎中外放直隶广平府知府。历任湖廣寧太兵備參政，天启六年三月升浙江按察使，七年四月山西布政使司右布政使、口北道。五月以年力衰迈，著冠带闲住。名宦四十余载，政事文章卓然独立。奉旨建坊纶褒三代。寿八十四，以无疾终。其撰盖最富，祀乡贤。

家族 
父张万镒。

參考文獻

《廣東通志》

明朝徐聞縣知縣
明朝香山縣知縣
明朝户部郎中
明朝廣平府知府
明朝湖廣布政使司參政
明朝浙江按察使
明朝山西布政使
黄陂县人
D